
Pl x.200/2016
BIROUL PERMANENT 

AL

CAMEREI DEPUTAȚILOR
Vă înaintăm, alăturat, Raportul comun asupra propunerii legislative pentru modificarea articolului 5 din Legea nr.70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr.193/2002 privind introducerea sistemelor moderne de plată, trimisă cu adresa nr. Plx.200/2016  din   20 aprilie 2016 Comisiei pentru buget, finanţe şi bănci şi Comisiei juridice, de disciplină şi imunităţi, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Viorel ŞTEFAN
	VICEPREŞEDINTE,

Nicolae Ciprian NICA

RAPORT COMUN
asupra propunerii legislative pentru modificarea articolului 5 din Legea nr.70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei 
de urgenţă a Guvernului nr.193/2002 privind introducerea sistemelor 
moderne de plată
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci şi Comisia juridică, de disciplină şi imunităţi au fost sesizate spre dezbatere în fond, cu propunerea legislativă pentru modificarea articolului 5 din Legea nr.70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr.193/2002 privind introducerea sistemelor moderne de plată, trimisă cu adresa nr. Plx.200/2016 din 20 aprilie 2016.
Conform prevederilor art. 75 din Constituţia României, republicată, şi ale art.95 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 12 aprilie 2016.

La întocmirea raportului s-a avut în vedere avizul negativ al Comisiei pentru industrii şi servicii, avizul negativ al Comisiei pentru tehnologia informaţiei şi comunicaţiilor, avizul favorabil al Consiliului Legislativ, precum şi punctul de vedere negativ al Guvernului.
Propunerea legislativă supusă dezbaterii are ca obiect de reglementare eliminarea restricţiilor cu privire la retragerea de numerar din conturile deschise la instituţiile de credit sau la instituţiile care prestează servicii de plată, de către persoane juridice, persoane fizice autorizate, întreprinderi individuale, întreprinderi familiale, liber profesionişti, persoane fizice care desfăşoară activităţi în mod independent, asocieri sau alte entităţi cu sau fără personalitate juridică, pentru operaţiuni de plăţi efectuate către persoane fizice.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia juridică, de disciplină şi imunităţi şi-au desfăşurat lucrările în şedinţe separate.

 Comisia pentru buget, finanţe şi bănci şi-a desfăşurat lucrările şedinţei în ziua de 6 septembrie 2016.
La dezbaterile Comisiei pentru buget, finanţe şi bănci au participat, în calitate de invitaţi, reprezentanţi ai Ministerului Finanțelor Publice.
La lucrările Comisiei pentru buget, finanţe şi bănci şi-au înregistrat prezenţa 28 deputaţi din totalul de 30 de membri. 
Comisia juridică, de disciplină şi imunităţi şi-a desfăşurat lucrările în ziua de 14 septembrie 2016.
Membrii Comisiei juridice, de disciplină şi imunităţi au fost prezenţi conform listei de prezenţă.
În urma examinării propunerii legislative pentru modificarea articolului 5 din Legea nr.70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr.193/2002 privind introducerea sistemelor moderne de plată şi a opiniilor exprimate, deputaţii celor două Comisii au hotărât, cu majoritate de voturi, să supună Plenului Camerei Deputaţilor respingerea acesteia deoarece modificările propuse nu sunt conforme cu principiile care au stat la baza elaborării Legii nr. 70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr. 193/2002 privind introducerea sistemelor moderne de plată, acelea de întărire a disciplinei financiare şi de combatere a evaziunii fiscale.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	VICEPREŞEDINTE,

Nicolae Ciprian NICA

	SECRETAR,

Maria – Andreea PAUL
	SECRETAR,

Vasile VARGA


	Şef serviciu,

Giorgiana Ene

Consilier parlamentar,

Vasilica Popa


	Consilier parlamentar,

Silvia Olaru


